Thread:User talk:Fulup/Troidigezh/reply

Demat dit, ya, a-wezhioù n'eo ket kempoell penn-da-benn an dermenadurezh. Se a c'hoarvez abalamour ma'z eus bet troet kalz a draoù gant tud disheñvel ha me ma-unan, evel-just, n'on ket gouest, daoust ma klaskan ober, da zerc'hel rik d'ar memes termenoù pe troioù-lavar a-hed ar bloavezhioù rak setu 7 pe 8 vloaz zo e troan traoù evit Wikimedia ingal. Evit roll evezhiañ pe rollad evezhiañ n'eo ket bras ar c'hemm, un arliv implij zo e brezhoneg evel-just diouzh ma vez c'hoant pouezañ war ar pezh zo er roll pe get. Dizober ha disteuler n'eo ket tre ar memes tra kennebeut. Dre-vras em eus graet gant dizober evit treiñ undo ha disteuler evit un dra all (reject pe udb evel-se).